**SUTARTIS** **NR.** DOC\_SERIAL

**DĖL PAGAL NACIONALINĘ MAISTO KOKYBĖS SISTEMĄ PAGAMINTŲ PRODUKTŲ SERTIFIKAVIMO**

REGISTRATION\_DATE

**Viešoji įstaiga „Ekoagros“**, registruota adresu Laisvės al. 67, Kaunas, įmonės kodas 259925770, atstovaujama direktorės Virginijos Lukšienės, veikiančios pagal įstaigos įstatuose suteiktus jai įgaliojimus, toliau vadinama – **Vykdytoju**,ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, asmens kodas\_\_\_\_\_\_\_\_\_, registruotas (-a) adresu, \_\_\_\_\_\_\_\_\_\_\_\_\_\_\_\_, toliau vadinama – **Užsakovu**, toliau Vykdytojas ir Užsakovas (kartu vadinami – **Šalimis**, o bet kuris iš jų atskirai – **Šalimi**) sudarė šią sutartį dėl pagal nacionalinę maisto kokybės sistemą (toliau - **NKP**) pagamintų produktų sertifikavimo (toliau vadinama – **Sutartimi**), kuria susitarė:

# I. SUTARTIES OBJEKTAS

1.1. Pagal šią Sutartį Užsakovas užsako, kad Vykdytojas atliktų Užsakovo vykdomos NKP gamybos ir / ar tvarkymo veiklos (toliau – **Veikla**) sertifikavimą.

1.2. Užsakovas Veiklą vykdo, o Vykdytojas vertina vadovaudamiesi Veiklą reglamentuojančiais nacionaliniais teisės aktais, įskaitant visus jų pakeitimus ir papildymus (toliau – **Teisės aktai**).

1.3. Jeigu Užsakovo vykdoma Veikla atitinka Teisės aktų reikalavimus, Vykdytojas išduoda Teisės aktų nustatyta tvarka Veiklą patvirtinančius dokumentus ir vykdo jos kontrolę.

1.4. Užsakovas įsipareigoja sumokėti Vykdytojui už jo atliktus darbus Sutartyje nustatyta tvarka ir terminais.

**II. Šalių įsipareigojimai**

**2.1. Pagal šią Sutartį Užsakovas įsipareigoja:**

2.1.1. nuo šios Sutarties pasirašymo dienos laikytis Teisės aktų ir kitų Vykdytojo raštu ir / ar oficialioje Vykdytojo interneto svetainėje ([www.ekoagros.lt](http://www.ekoagros.lt)) viešai skelbiamų dokumentų nuostatų;

2.1.2. leisti Vykdytojui:

2.1.2.1. išsamiai įvertinti vykdomą Veiklą, sudarant tam visas būtinas sąlygas (įskaitant dokumentacijos ir įrašų tikrinimo priemones, galimybes apžiūrėti žemės sklypus (įskaitant ir įprastinės gamybos), pastatus ir patalpas, įrenginius, kalbėtis su Užsakovo darbuotojais bei subrangovais);

2.1.2.2. sudarant visas būtinas sąlygas, tirti su Veikla susijusius skundus;

2.1.2.3. sudarant visas būtinas sąlygas, pasikviesti stebėtojus (stebinčius Vykdytojo atliekamą veiklą);

2.1.3. saugoti visus žinomus skundus, susijusius su atitiktimi Teisės aktams ir šiuos skundus pateikti Vykdytojui, kai jis reikalauja ir imtis atitinkamų veiksmų, atsiliepiant į tokius skundus dėl bet kokių trūkumų, rastų Veikloje, kurie paveiktų atitiktį Teisės aktams bei dokumentuoti savo atliekamus veiksmus;

2.1.4. pareiškimus apie sertifikavimą pateikti tik dėl Veiklos ir produktų, kuriems yra taikoma sertifikavimo schema, išduotas sertifikatas, kartu nurodant Teisės aktuose numatytas privalomas nuorodas;

2.1.5. vykdyti bet kokius reikalavimus, kurie gali būti paskirti pagal Teisės aktus, susijusius su atitikties žymėjimu ir su produktais susijusia informacija;

2.1.6. nenaudoti savo produktų sertifikavimo tokiu būdu, kad pakenktų Vykdytojo reputacijai ir nedaryti jokių pareiškimų dėl savo produktų sertifikavimo, kuriuos Vykdytojas galėtų pripažinti kaip melagingus ar neteisėtus;

2.1.7. Vykdytojui sustabdžius, atšaukus ar nutraukus sertifikavimą, ar pasibaigus Veiklą patvirtinančių dokumentų galiojimui, nenaudoti visos reklaminės medžiagos, kurioje yra nuorodų į sertifikavimą ir grąžinti sertifikavimo dokumentus bei vykdyti kitas būtinas priemones;

2.1.8. pateikiant sertifikavimo dokumentų kopijas kitiems asmenims, šiuos dokumentus padauginti ir pateikti tik visa apimtimi (t. y. pateikti visą dokumentą, o ne atskirą jo dalį);

2.1.9. pateikiant nuorodas į savo produktų sertifikavimą tokiose komunikacinėse priemonėse kaip dokumentai, brošiūros ar skelbimai laikytis reikalavimų, nustatytų Teisės aktuose;

2.1.10. pranešti sertifikavimo įstaigai apie visus pasikeitimus, kurie gali turėti įtakos sertifikato galiojimui ar tinkamam įsipareigojimų vykdymui, per 10 (dešimt) kalendorinių dienų nuo įvykusio pasikeitimo dienos;

2.1.11. pažeidus Teisės aktų reikalavimus, raštu pranešti sertifikavimo įstaigai per 3 (tris) darbo dienas nuo įvykusio pažeidimo dienos bei sustabdyti NKP tiekimą rinkai, jei pažeidimas susijęs su NKP kokybe;

2.1.12. informuoti Vykdytoją apie pokyčius, kurie gali paveikti Vykdytojo gebėjimą atlikti sertifikavimą;

2.1.13. nedelsiant, Teisės aktų nustatyta tvarka, pranešti Vykdytojui, kad atsisako Vykdytojo teikiamų paslaugų;

2.1.14. kasmet, gavus Vykdytojo pranešimą apie išankstinę sąskaitą apmokėjimui, mokėjimo pavedimu iki kasmetinės patikros sumokėti 50 proc. (penkiasdešimt procentų) sertifikavimo mokesčio avansą į Vykdytojo atsiskaitomąją sąskaitą nurodytuose bankuose;

2.1.15. per 30 (trisdešimt) dienų nuo PVM sąskaitos faktūros išrašymo dienos mokėjimo pavedimu į Vykdytojo atsiskaitomąją sąskaitą nurodytuose bankuose sumokėti:

2.1.15.1. dokumentų registracijos mokestį, kuris mokamas pirmą kartą pateikiant dokumentus sertifikuoti Veiklą;

2.1.15.2. kasmetinį Veiklos sertifikavimo mokestį, apskaičiuotą Vykdytojo pagal pas Užsakovą atliktos patikros duomenis;

2.1.15.3. padengti Vykdytojo patirtas išlaidas, susijusias su laboratoriniais tyrimais (jeigu pas Užsakovą buvo imti mėginiai ir buvo atliekami jų tyrimai Vykdytojo subrangovo laboratorijoje).

2.1.16. ženklu ~~(-~~ais) „Nacionalinė kokybė Lietuva“ ir / arba „Kokybė“, ženklinti tik pagal Teisės aktų reikalavimus sertifikuotus produktus;

2.1.17. ženklas (-ai) „Nacionalinė kokybė Lietuva“ ir/arba „Kokybė“ negali būti naudojamas (-i) taip, kad tretieji asmenys galėtų jį / juos identifikuotų kaip komercinį prekės ženklą, konkretų gamintoją nurodantį ženklą ar bet kokiu kitu klaidinančiu būdu;

2.1.18. nenaudoti ženklo „Nacionalinė kokybė Lietuva“ ir / arba „Kokybė“ sertifikato sustabdymo ar anuliavimo laikotarpiu;

2.1.19. NKP etiketėse nurodyti sertifikavimo įstaigos kodą;

2.1.20. NKP etikečių su ženklu „Nacionalinė kokybė Lietuva“ ir / arba „Kokybė“ pavyzdžius prieš spaudą suderinti su Vykdytoju.

2.2**. Pagal šią sutartį Vykdytojas įsipareigoja:**

2.2.1. laikytis reikalavimų, keliamų produktų, procesų ir paslaugų sertifikavimo įstaigoms, nurodytų standarte LST EN ISO/IEC 17065:2012;

2.2.2. pasibaigus Vykdytojo akreditacijos galiojimui, taip pat sustabdžius ar atšaukus akreditaciją bei susiaurinus akreditavimo sritį (tik susiaurintai sričiai), per 30 (trisdešimt) dienų informuoti Užsakovą apie nutrūkusį akreditavimą ir įspėti, kad sertifikatas su akreditacijos ženklu bus pakeistas po kasmetinio tikrinimo;

2.2.3. prisiimti visišką atsakomybę už darbus, kuriuos atlieka subrangovai, bei atsakomybę už sertifikavimo suteikimą, palaikymą, išplėtimą, sustabdymą ar panaikinimą;

2.2.4. nustatytu periodiškumu tikrinti Užsakovo vykdomą Veiklą pagal Teisės aktų reikalavimus bei laiku, pilnai ir teisingai išduoti Veiklą patvirtinančius dokumentus;

2.2.5. užtikrinti sertifikavimo metu įgytos ar sukurtos informacijos apie Užsakovo vykdomą Veiklą konfidencialumą, išskyrus atvejus, kai informaciją viešai skelbti reikalauja Teisės aktai. Informacija taip pat gali būti perduodama valstybinėms, valdžios ir valdymo, savivaldos įstaigoms ir institucijoms, kurių veikloje iš Užsakovo gauta informacija yra reikalinga tinkamai įvykdyti funkcijas Užsakovo atžvilgiu ir / ar teisėtvarkos institucijoms. Konfidencialumo pažeidimu taip pat nebus laikomi atvejai, kai informacija pateikiama Vykdytojo advokatui ar kontrolę vykdančiam asmeniui (asmenims);

2.2.6. leisti NKP ženklinti ženklu „Nacionalinė kokybė Lietuva“ ir / arba „Kokybė“ pagal Teisės aktų nustatytus reikalavimus;

2.2.7. teikti nemokamai informaciją apie NKP ženklinimą, jų sertifikavimą.

**III. Šalių teisės**

**3.1. Pagal šią sutartį Užsakovas turi teisę:**

3.1.1 gavęs pranešimą pagal 2.2.2 punktą, vienašališkai nutraukti Sutartį;

3.1.2. teikti žiniasklaidoje, leidiniuose ir reklaminėje medžiagoje informaciją apie tai, kad jo vykdoma Veikla atitinka Teisės aktų reikalavimus, laikydamasis 2.1.4–2.1.9 punktuose prisiimtų įsipareigojimų;

3.1.3. vadovaujantis Teisės aktais pateikti skundą dėl Vykdytojo priimtų sprendimų pagal Vykdytojo nustatytą tvarką.

**3.2. Pagal šią sutartį Vykdytojas turi teisę:**

3.2.1. nutraukti šią Sutartį, jeigu Užsakovas neužtikrina šios Sutarties 2.1.2. punkte numatytų sąlygų vertinimui atlikti;

3.2.2. viešai skelbti informaciją apie sertifikato išdavimą, galiojimą, galiojimo sustabdymą arba atšaukimą savo leidžiamuose leidiniuose, interneto svetainėje arba kituose informaciniuose leidiniuose, taip pat, pagal sudarytas sutartis, pateikti kitiems suinteresuotiems asmenims.

**IV. ATLIEKAMŲ DARBŲ KAINA**

4.1. Pagal šią Sutartį Vykdytojo atliekamų darbų kaina yra apskaičiuojama pagal visuotinio dalininko susirinkimo nustatytas paslaugų, darbųkainas ir tarifus ar jų nustatymo taisykles. Pasikeitus sertifikavimo įkainiams, Užsakovas per protingą terminą informuojamas raštu apie įkainių pasikeitimą, o naujai nustatyti įkainiai taikomi nuo jų pakeitimo įsigaliojimo dienos.

**V. SUTARTIES GALIOJIMAS IR NUTRAUKIMAS**

5.1. Ši Sutartis įsigalioja nuo pasirašymo dienos ir yra neterminuota. Ankstesnė sutartis (jeigu tokia buvo sudaryta) netenka galios nuo šios Sutarties pasirašymo dienos;

5.2. Užsakovasturi teisęnutraukti šią Sutartį prieš 30 (trisdešimt) dienų raštu informavęs Vykdytoją;

5.3. Vykdytojas gavęs raštišką užsakovo prašymą nutraukti Sutartį, gali nutraukti Sutartį nesilaikydamas Sutarties 5.2 punkte nustatyto termino;

5.4. Vykdytojas turi teisę nutraukti Sutartį vienašališkai, Užsakovui pažeidus šios Sutarties 2.1.1–2.1.20 punktuose nurodytus įsipareigojimus. Apie Sutarties nutraukimą Vykdytojas turi informuoti Užsakovą raštu prieš 30 (trisdešimt) kalendorinių dienų;

5.5. Sutarties nutraukimas pagal šios Sutarties 5.2–5.4 punktus neatleidžia Užsakovo nuo įsipareigojimų, kuriuos jis prisiėmė pagal šią Sutartį įvykdymo, iki Sutarties nutraukimo dienos.

**VI. BAIGIAMOSIOS NUOSTATOS**

6.1. Bet kokie pasikeitimai, susiję su vienos iš Sutarties Šalių teisinio statuso, pavadinimo, banko sąskaitos, adreso, telefono ir fakso numeriais ar kitų rekvizitų pasikeitimais, pranešami raštu kitai Šaliai per 14 (keturiolika) kalendorinių dienų. Pranešimas raštu laikomas šios Sutarties priedu ir keičia joje nurodytus Šalių rekvizitus. Nepranešus apie duomenų pasikeitimą Šalis atsako kitai Šaliai už visus dėl nepranešimo patirtus nuostolius;

6.2. Ginčai kylantys iš šios Sutarties sprendžiami Šalių susitarimu. Nesusitarus, ginčai dėl Sutartie

s ir jos vykdymo sprendžiami Lietuvos Respublikos teismuose pagal Vykdytojo buveinės vietą. Ginčai sprendžiami teismuose po to, kai ginčai bus išnagrinėti ikiteismine tvarka, jei tokia iki teisminė ginčų nagrinėjimo tvarka galiojančiuose teisės aktuose yra numatyta;

6.3. Vienos iš Sutarties sąlygų negaliojimas nedaro negaliojančios visos Sutarties, išskyrus atvejus, kuriais Šalys be tos sąlygos nebūtų sudariusios Sutarties;

6.4. Sutartis sudaryta dviem originaliais, vienodą juridinę galią turinčiais egzemplioriais lietuvių kalba, iš kurių po vieną tenka kiekvienai Sutarties Šaliai.

**VII. ADRESAS KORESPONDENCIJOS SIUNTIMUI**

7.1. Jeigu Sutarties VIII skyriuje nurodytas registracijos adresas skiriasi nuo adreso, kuriuo pageidaujate gauti korespondenciją, šį adresą nurodykite žemiau esančioje lentelėje:

|  |  |  |  |  |
| --- | --- | --- | --- | --- |
| Rajonas / savivaldybė | Seniūnija | Miestas, gyvenvietė, kaimas | Gatvė, namo / buto numeris | Pašto kodas |
|  |  |  |  |  |

**VIII. šalių adresai ir rekvizitai**

|  |  |  |
| --- | --- | --- |
| Vykdytojas: |  | Užsakovas: |
| Viešoji įstaiga „Ekoagros“ |  | FARM\_CONTACTS\_ID\_COMMON\_NAME |
| Įmonės kodas 259925770 |  | FARM\_CONTACTS\_ID\_LEGAL\_ENTITY\_CODE |
| PVM kodas LT599257716 |  | FARM\_CONTACTS\_ID\_FARMER\_VAT\_CODE |
| Laisvės al., LT-44304, Kaunas |  | FARM\_CONTACTS\_ID\_FARMER\_CITY\_ID\_DISTRICT\_ID\_NAME,FARM\_CONTACTS\_ID\_FARM\_CITY\_ID\_NAME, FARM\_CONTACTS\_ID\_FARMER\_ADDRESS |
| Atsisk. sąsk.: |  |  |
| LT957300010002226533, „Swedbank“, AB |  |  |
|  |  |  |